U-I-23/97
Natisni
Opravilna št.:
U-I-23/97
Datum odločitve:
5. 3. 1999
Objavljeno:
OdlUS VIII, 54
ECLI:
ECLI:SI:USRS:1999:U.I.23.97
Akt:
Zakon o političnih strankah (Uradni list RS, št. 62/94 in 13/98 - odl. US) (ZPolS), 3. in 17. čl.
Izrek:
Postopek za preizkus pobude za začetek postopka za oceno ustavnosti 3. in 17. člena Zakona o političnih strankah se ustavi.
Evidenčni stavek:
Ustavno sodišče postopek za preizkus pobude ustavi, če pobudnik na njegovo zahtevo ne da podatkov, potrebnih za nadaljevanje postopka.
Geslo:
Nepopolna vloga.
Ustavitev postopka, njena nedopolnitev v postavljenem roku.
Pravna podlaga:
Zakon o Ustavnem sodišču (ZUstS), 1. odst. 26., 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Republikanska stranka, Ljubljana
Datum vloge:
2. 7. 1997
Vrsta odločitve:
sklep
Vrsta rešitve:
ustavitev
Dokument:
US19349
Dokument v PDF obliki:
U-I-23-97.pdf
117 KB
Prenesite datoteko
U-I-23/97
5. 3. 1999
S K L E P
Ustavno sodišče je v postopku za preizkus pobude Republikanske stranke, Ljubljana, ki jo zastopa Vladimir Vrtačnik iz Ljubljane, na seji 5. marca 1999
s k l e n i l o :
Postopek za preizkus pobude za začetek postopka za oceno ustavnosti 3. in 17. člena Zakona o političnih strankah (Uradni list RS, št. 62/94 in 13/98 - odl. US) se ustavi.
O b r a z l o ž i t e v
1. Pobudnica je dala pobudo za oceno ustavnosti 3. in 17. člena Zakona o političnih strankah (v nadaljevanju: ZPolS) v ustavni pritožbi zoper sklep Vrhovnega sodišča št. Ru 75/95 z dne 11. 4. 1996, s katerim je bila zavrnjena njena tožba v upravnem sporu. Ustavno sodišče je pobudo izločilo iz ustavne pritožbe in jo sklenilo obravnavati kot samostojno zadevo. Pobudnica izpodbija določbo 3. člena, ki določa, da v Republiki Sloveniji ne sme delovati stranka, ki ni registrirana v skladu z določbami ZPolS. Meni, da naj bi se z izpodbijano določbo v nasprotju s 155. členom Ustave določila povratna veljava Zakona in razveljavil prejšnji Zakon o političnem združevanju. Glede izpodbijane določbe 17. člena ZPolS, ki določa, da lahko odloči o izbrisu stranke le registrski organ, pobudnica navaja, da je v njeni zadevi registrski organ Skupščina Občine Šiška oziroma njen pravni naslednik Mestna občina Ljubljana.
2. Ustavno sodišče je z dopisom z dne 6. 3. 1997 pozvalo pobudnico k dopolnitvi pobude tako, da bi jasno in natančno navedla, katere določbe ZPolS izpodbija in s katerimi ustavnimi določbami naj bi bile posamezne izmed izpodbijanih določb v nasprotju. Pobudnica je bila tudi opozorjena, da lahko Ustavno sodišče postopek ustavi, če v zahtevanem roku ne bo dopolnila svoje pobude.
3. Pobudnica oziroma njen zastopnik Vladimir Vrtačnik v odgovoru navaja, naj Ustavno sodišče le presodi, ali ima Služba družbenega knjigovodstva pravico ukiniti družbenopolitično stranko, ki je bila ustanovljena po predpisih države Slovenije in njena ustanovitev objavljena v Uradnem listu.
4. Iz pobudničinih navedb in odgovora na pobudo ni mogoče razbrati razlogov za izpodbijanje 3. in 17. člena ZPolS, iz katerih bi bilo mogoče ugotoviti, ali pobudnica izkazuje neposreden pravni interes za vložitev pobude. Prvi odstavek 3. člena ZPolS določa, da v Republiki Sloveniji ne sme delovati stranka, ki ni registrirana v skladu z določbami tega zakona, ali stranka, ki ima sedež v tujini. Člen 17 določa primere, v katerih lahko registrski organ izbriše stranko iz registra. Iz ustavne pritožbe, o kateri je Ustavno sodišče že odločilo (sklep št. Up-184/96 z dne 20. 5. 1998), je razvidno, da je bil pobudnici le zaprt žiro račun, ker kot imetnica žiro računov pri Agenciji v treh mesecih ni predložila pogodbe o deponiranju sredstev pri banki ali hranilnici. ZPolS je pobudnici v prehodnih in končnih določbah dal možnost, da se registrira kot politična stranka in v določenem roku uskladi svoje akte z njegovimi določbami. Pobudnica tudi ni predložila dokazil, iz katerih bi bilo razvidno, ali so bile zoper njo uporabljene izpodbijane določbe 17. člena o izbrisu iz registra strank.
5. Ker pobudnica tudi na zahtevo za dopolnitev pobude ni dala podatkov, potrebnih za nadaljevanja postopka, je Ustavno sodišče postopek za preizkus pobude ustavilo.
6. Ustavno sodišče je sprejelo ta sklep na podlagi smiselne uporabe tretjega odstavka 28. člena Zakona o Ustavnem sodišču (Uradni list RS, št. 15/94: ZUstS) v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, dr. Miroslava Geč - Korošec, Lojze Janko, Milojka Modrijan in dr. Dragica Wedam - Lukić. Sklep je sprejelo soglasno.
P r e d s e d n i k :
Franc Testen